# Starpperiodu (2024.gada 9 mēneši)

# Vadības ziņojums

* 1. **Informācija par sabiedrību un tās darbību**

Sabiedrība ar ierobežotu atbildību „Rehabilitācijas centrs „Rāzna”” (turpmāk–RC„Rāzna”) ir patstāvīga saimnieciska vienība ar juridiskās personas statusu, kura ar tai norobežoto pašvaldības īpašuma daļu veic uzņēmējdarbību ar galveno mērķi nodrošināt specializētu medicīnisko palīdzību veselības aprūpē.

RC„Rāzna” pamatdarbība ir sekundāro ambulatoro veselības aprūpes pakalpojumu sniegšana.

Saskaņā ar 2018.gada 28.augusta MK noteikumiem Nr.555 „Veselības aprūpes pakalpojumu organizēšanas un samaksas kārtība”, centrs slēdz līgumu ar Nacionālo veselības dienestu (NVD) par sekojošām iezīmētām programmām:

* Par sekundāro ambulatoro veselības aprūpes pakalpojumu sniegšanu un apmaksu (ambulatori un dienas stacionārā).

RC„Rāzna” tiek uzņemti pacienti no visas valsts, taču rehabilitācijas pakalpojumus pamatā izmanto Rēzeknes valstspilsētas un Rēzeknes novada iedzīvotāji.

Centrs sadarbojas ar ģimenes ārstiem, pašvaldību sociālajiem dienestiem.

RC„Rāzna” pamatkapitāls ir EUR 441 210 (četri simti četrdesmit viens tūkstotis divi simti desmit euro).100% RC„Rāzna” kapitāldaļu turētājs ir Rēzeknes valstspilsētas pašvaldība.

Pārskata periodā kapitālsabiedrības daļu skaits nav mainījies.

# Darbības virzieni

Centra galvenie darbības virzieni šobrīd:

* + 1. Medicīniskā rehabilitācija:
       - kustību-balsta aparāta patoloģijas (spondilozes, mugurkaulu deformējošas artrozes, artrīti, stājas traucējumi bērniem-skolioze, kifoze u.c.);
       - elpošanas orgānu saslimšanas (bronhiālā astma, hronisks bronhīts, pēc akūtas pneimonijas, u.c.);
       - neiroloģiskas saslimšanas (radikulīts, neiropātijas u.c.);
       - cerebrovaskulāru slimību sekas.
    2. Statūtos paredzētie maksas pakalpojumi.

# Darbiniekus skaits

RC„Rāzna” vidējais darbinieku skaits 2024.gada 9 mēnešos bija 51 persona.

# Darbība pārskata periodā

Turpinās 2022.gada 13.janvārī noslēgtais līgums ar Nacionālo veselības dienestu (NVD )par sekundārās ambulatorās veselības aprūpes pakalpojumu sniegšanu un apmaksu.

NVD finansējums sekundārās ambulatorās veselības aprūpes pakalpojumiem 2024.gadam ir plānots 606840 eiro apmērā.2024.gada 9 mēnešos apkalpoti 915 pacienti.

Veikti sekojoši remontdarbi, u.c. darbi –

* Dziļurbuma sūkņa un jaunu cauruļu nomaiņa – janvāris;
* Fizioterapeita 310. kab. kosmētiskais remonts - janvāris;
* Ielas apgaismojuma laternu nomaiņa – janvāris;
* Ugunsdzēšamo aparātu pārbaude –februāris;
* Ugunsdzēšamo krānu pārbaude –februāris;
* Ugunsdrošības pārbaude-marts;
* Elektroinstalācijas pretestības pārbaude- aprīlis;
* Traktortehnikas sagatavošana tehniskajai apskatei – aprīlis;
* Virtuves bloka kosmētiskais remonts - aprīlis;
* Ezera peldvietas sakopšanas darbi - maijs;
* Traktora T-25 remontdarbi –maijs;
* Dzeramā ūdens un baseina paraugu ņemšana pārbaudei –maijs;
* Veselības inspekcijas plānveida pārbaude - maijs;
* Ūdens rezervuāru tīrīšana, dezinfekcija un skalošana – maijs;
* Apkures katla remondarbi un ārdu nomaiņa – jūnijs;
* Lifta tehniskā pārbaude – jūnijs;
* Traktora JUMZ remontdarbi – jūnijs;
* Baseina pārklājuma nomaiņa un kosmētiskais remonts – jūnijs;
* Baseina cirkulācijas sūkņa nomaiņa – jūlijs*;*
* Biedrība „Autisma atbalsta punkts Rēzeknē”, nometne bērniem ar īpašām vajadzībām – jūlijs;
* Attīrīšanas iekārtu pārsūknēšanas sūkņa nomaiņa – jūlijs;
* Plānveida tematiskā arhīva dokumentu pārbaude - augusts;
* Traktora LTZ-55 degvielas sistēmas remonts –septembris;
* Iepirkums „Akmeņogļu piegāde RC „Rāzna” vajadzībām” – septembris;
* Gada garumā tiek veikta teritorijas uzkopšana un zaru šķeldošana.

2024.gada 9 mēnešos ir iegādāti sekojoši pamatlīdzekļi –

* Programmatūra SW RET Office EUR 244.00;
* Portatīvais dators Dell Vostro EUR 534.00;
* BIOPTRON MEDALL EUM EUR 1203.46;
* Iekārta elektroforēzei lono Base plus 2 gabali EUR 1222.10.
  1. **RC “Rāzna” darbības finansiālie rādītāji**

2024.gada 9 mēnešos RC “Rāzna” neto apgrozījums sastāda EUR 771660, 2023. gada 9 mēnešos sastādīja EUR 787759.

RC„Rāzna” ieņēmumu struktūra 2024.gadā bija sekojoša:

Veselības aprūpes sniegtie medicīniskie pakalpojumi EUR 601233 t.sk. valsts finansējums EUR 465813;

uzturēšanās centra sniegtie pakalpojumi EUR 69101;

pārējie saimnieciskās darbības ieņēmumi (ēdināšana, pakalpojumi, komunālās saimniecības pakalpojumi) EUR 89695.

2023.gada 9 mēnešos Veselības aprūpes sniegtie medicīniskie pakalpojumi EUR 611099 t.sk. valsts finansējums EUR 505938;

uzturēšanās centra sniegtie pakalpojumi EUR 82078;

pārējie saimnieciskās darbības ieņēmumi (ēdināšana, pakalpojumi, komunālās saimniecības pakalpojumi) EUR 78909.

2024.gadā valsts finansējuma summa ir mazāka par 8%. pārējie saimnieciskās darbības ieņēmumi salīdzinot ar 2023. gada 9 mēnešiem ir palielinājušies par 12%.

Pieaugušas personāla izmaksas 2024.gadā par 5%, kas skaidrojams ar valstī noteiktās minimālās mēnešalgas pieaugumu, kā arī ar ārstniecības personāla algas kāpumu.

2024.gads 9 mēnešos 2023.gada 9 mēnešos

Darba alga EUR 490517 EUR 467673

Darba devēja VSAOI EUR 114936 EUR 109634

Apkures izdevumu samazinājums 45% apmērā.

2024.gadā EUR 32455. 2023.gadā EUR 59876.

Transporta izmaksu samazinājums 43% apmērā.

2024.gadā EUR 4366. 2023.gadā EUR 6398.

Saimniecības materiālu, remontmateriālu, mazgāšanas līdzekļu samazinājums 16% apmērā.

2024.gadā EUR 19072. 2023.gadā EUR 22340.

Valsts plānotais finansējums ambulatorās veselības aprūpes sniegtajiem pakalpojumiem samazināts par 8%.

2024.gadā EUR 606840. 2023.gadā EUR 649967.

Naudas līdzekļu atlikums salīdzinot ar 2023.gada 9 mēnešiem palielinājies par EUR 25823.

Kapitālsabiedrības darbība balstīta uz labu pārvaldību un efektivitāti, pakalpojumu kvalitāti un pieejamību.

2024.gada 9 mēnešos Sabiedrība turpināja īstenot plānotos attīstības un pilnveides pasākumus, samazinot patēriņu un taupīgi rīkojoties. Sabiedrība ir spējusi noturēt izmaksas, kas ir saistītas ar apkures izdevumiem, saimniecisko materiālu, remontmateriālu cenu kāpumu.

Pielietojot dažādus instrumentu veidus (jaunākās tehnoloģijas, mūsdienīgu aprīkojumu), tiek vairāk piesaistīti pacienti uz maksas pakalpojumiem.

Noslēgti sadarbības līgumi ar apdrošināšanas kompānijām par pacientu iemaksas summas segšanu.

Izvērtējot 9 mēnešu darbību, tiek novērota pozitīva dinamika zaudējumu summas samazināšanai. Uz 01.01.2024.gadu zaudējumi sastādīja EUR 31037. Par 2024.gada 9 mēnešiem Sabiedrība ir spējusi samazināt zaudējumus līdz EUR 11647.

Sabiedrība aktīvi strādā pie uzņēmuma darbības pozitīva rezultāta, uzņēmuma reputācijas, darbības pilnveidošanas un tās vērtības paaugstināšanas.

Maksātspējas rādītāji norāda uz RC “Rāzna” spēju segt savas īstermiņa un ilgtermiņa (ja vajadzēs) saistības. Kapitālsabiedrības nozīmīgākais finanšu instruments ir nauda, kuras galvenais uzdevums ir nodrošināt uzņēmuma darbības finansējumu.

2024.gada 9 mēnešos RC “Rāzna” neto naudas plūsma ir pozitīva. Kapitālsabiedrība neizmanto aizņēmumus no kredītiestādēm.

**6.Informācija par būtiskiem riskiem un neskaidriem apstākļiem, ar kuriem kapitālsabiedrība saskārusies un, kuri ir ietekmējuši tās finansiālo stāvokli un darbības rezultātus pārskata periodā**

Katru gadu RC ”Rāzna” darbību būtiski ietekmē sezonalitāte – pacienti vēlas saņemt pakalpojumus vasaras mēnešos. Lai arī pacientu plūsma tiek regulēta un kontrolēta, ziemas periodā pacientu bieži ir mazāk nekā gada siltajos mēnešos. Tas ietekmē izmaksas, jo ziemā, kad pacientu ir mazāk, būtiski augstākas ir izmaksas par apkuri. Nestabilā ģeopolitiskā situācija Eiropā un pasaulē, karš Ukrainā, atstāj ietekmi arī uz centra darbību, to pastiprina inflācija, kā rezultātā var krasi mainīties plānotās kapitālsabiedrības izmaksas. RC “Rāzna” seko iespējamajiem riskiem, uzturot augstu likviditāti un atbilstošu naudas līdzekļu apjomu, tādējādi nodrošinot nepieciešamo finansējumu. Kapitālsabiedrība neizmanto aizņēmumus no kredītiestādēm.

**7.Informācija par jebkuriem svarīgiem notikumiem pārskata periodā**

2024.gada periodā 02.01.-30.09. nav notikuši citi svarīgi notikumi, kas būtu skaidrojumi atsevišķi.

**8.Notikumi pēc pārskata perioda pēdējās dienas**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kas varētu ietekmēt finanšu pārskata novērtējumu.

**9.Finanšu instrumentu izmantošana**

Pārskata periodā finanšu instrumenti nav izmantoti.

**10.Informācija par turpmāko sabiedrības attīstību.**

Ņemot vērā ģeopolitisko situāciju, pastāv ekonomikas attīstības nenoteiktība, kas ietekmē arī RC “Rāzna”. Kapitālsabiedrības prioritāte ir finanšu stabilitāte un tirgus mērķu sasniegšana. Plāns tuvāko ceturkšņu laikā strādāt tā, lai segtu zaudējumus un finanšu gadu noslēgt bez zaudējumiem.

Lai spētu konkurēt ar citiem sekundārās ambulatorās veselības aprūpes sniedzējiem ir jāveic ieguldījumi infrastruktūrā un cilvēkresursu attīstībā.

SIA ”Rehabilitācijas centrs „Rāzna””

Valdes locekle D.Gavare-Karpova

# Paziņojums par vadības atbildību

SIA“Rāzna”, paziņo, ka pamatojoties uz mūsu rīcībā esošo informāciju, starpperiodu (2024.gada 9 mēneši) saīsinātais finanšu pārskats ir sagatavots saskaņā ar spēkā esošo normatīvo aktu prasībām un sniedz patiesu un skaidru priekšstatu par sabiedrības aktīviem, pasīviem, finansiālo stāvokli un peļņu vai zaudējumiem un, ka starpperiodu vadības ziņojumā ir ietverta patiesa informācija.

SIA ”Rehabilitācijas centrs „Rāzna””

Valdes locekle D.Gavare-Karpova